Document ID: 32003D0376

Komission päätös,
tehty 22 päivänä toukokuuta 2003,
päätöksen 2002/304/EY liitteiden I ja II muuttamisesta siltä osin kuin ne koskevat verenvuotoseptikemian (VHS) ja tarttuvan vertamuodostavan kudoksen kuolion (IHN) osalta hyväksytyn vyöhykkeen tai hyväksytyn tilan aseman saamiseksi sovellettavia ohjelmia
(tiedoksiannettu numerolla K(2003) 1627)
(ETA:n kannalta merkityksellinen teksti)
(2003/376/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY(1), sellaisena kuin se on viimeksi muutettuna direktiivillä 98/45/EY(2), ja erityisesti sen 10 artiklan 3 kohdan,
sekä katsoo seuraavaa:
(1) Päätöksellä 2002/304/EY(3), sellaisena kuin se on muutettuna päätöksellä 2002/879/EY(4), komissio hyväksyi ohjelmia, joiden tavoitteena on saavuttaa hyväksytyn vyöhykkeen tai ei-hyväksytyllä vyöhykkeellä sijaitsevan hyväksytyn tilan asema kalatautien VHS (verenvuotoseptikemia) ja/tai IHN (tarttuva vertamuodostavan kudoksen kuolio) osalta.
(2) Italia on toimittanut komissiolle lisäohjelmia, joissa se hakee valuma-alueiden kelpuuttamista IHN:n ja VHS:n osalta hyväksytyiksi vyöhykkeiksi. Näissä ohjelmissa täsmennetään kyseisten alueiden maantieteellinen sijainti, toimenpiteet, jotka viranomaisten on toteutettava, menettelyt, joita hyväksyttyjen laboratorioiden on noudatettava, asianomaisten tautien esiintyminen ja niiden torjumiseksi toteutettavat toimenpiteet.
(3) Italian toimittamien ohjelmien on todettu olevan direktiivin 91/67/ETY 10 artiklan mukaisia.
(4) Osa päätöksellä 2002/304/EY hyväksytyistä ohjelmista on toteutettu, ja ne olisi poistettava kyseisestä päätöksestä.
(5) Päätös 2002/304/EY olisi muutettava vastaavasti.
(6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 2002/304/EY seuraavasti:
1) Korvataan liite I tämän päätöksen liitteellä I.
2) Korvataan liite II tämän päätöksen liitteellä II.
2 artikla
Tämä päätös on osoitettu kaikille jäsenvaltioille.
Tehty Brysselissä 22 päivänä toukokuuta 2003.

Labels: 0
18
6